钦定古今图书集成/历象汇编/岁功典/第008卷 > 《子夜四时歌》于慎行
## 钦定古今图书集成/历象汇编/岁功典/第008卷 > 《子夜四时歌》于慎行

朱景带碧楼，新风吹罗幌。谁能怀春情，不发柔弦响。
金屋燕初飞，长堤草已绿。春蚕不作茧，思子何由续，
何处复无暑，月出湖水边，汎舟芙蓉里，分明自取莲，
含桃初作花，畏恐傍人见。今日食含桃，空条谁复盼。
凉风夜中来，白露凝如玉，不敢拭清砧，𢭏衣乱心曲，
露井冻银床。秋风生桐树，任吹桐花飞，莫吹梧子去，
万里覆寒云，千林飞素雪。此时为欢愁，心如三伏热。
华茵倚熏炉，璇房卷罗幕。惊见雪花飞，谓是杨花落。